Мы махуэхэм
Мазаем и 5, бэрэжьей
1940 гъэм Шотландием щыщ Данлон Джон япэ дыдэу хьэфэ шэрхъ къигупсысащ.
1989 гъэм Кабул (Афганистан) къыдашыжащ советыдзэхэм я иужьрей гупыр.
УФ-м и цIыхубэ артист Токъуий Хъусен къызэралъхурэ илъэс 87-рэ ирокъу.
КъБР-м щэнхабзэмкIэ щIыхь зиIэ и лэжьакIуэ Тэрчыкъуэ Исуф къызэралъхурэ илъэс 86-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык бзыгъэу щыщытынущ. Махуэм хуабэр градуси 3, жэщым щIыIэр градуси 9 — 3 щыхъунущ.
Мазаем и 6, махуэку
1901 гъэм Париж и гъущI гъуэгу вокзалхэм япэ телефонхэр щагъэуващ.
1918 гъэм Урысейр григориан махуэгъэпсым зэрыхуэкIуэмкIэ декрет къыдэкIащ. Абы ипкъ иткIэ, а илъэсым и щIышылэм и 31-м къыкIэлъыкIуащ мазаем и 14-р.
1935 гъэм «Кабардинка» къэрал къэфакIуэ ансамблым Москва и Театр Иным концерт щитащ Советхэм я VII съездым и делегатхэм папщIэ.
1936 гъэм Германием и Гармиш, Партенкирхен къалэ цIыкIухэм къыщызэIуахащ IV ЩIымахуэ Олимп Джэгухэр.
1968 гъэм Франджым и Гренобль къалэм щыщIидзащ X ЩIымахуэ Олимп Джэгухэм.
КъБР-м и цIыхубэ артисткэ Тэмазэ Маржэнэт къызэралъхурэ илъэс 91-рэ ирокъу.
КъБР-м и цIыхубэ дохутыр, «СССР-м узыншагъэр хъумэнымкIэ и отличник» дамыгъэр зыхуагъэфэща Тембот Мухьэмэд и ныбжьыр илъэс 75-рэ ирокъу.
ХьэрычэтыщIэ Сэбаншы Назми и ныбжьыр илъэс 62-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык бзыгъэу щыщытынущ. ЩIыIэр махуэм градуси 7 — 2, жэщым градуси 10 — 9 щыхъунущ.
